### VAULEN SKOLE

**Kvalitetsplan 2012-15**

## VAULEN SKOLE

Dette kjennetegner

### VAULEN SKOLE

**Elevene**

* **opplever mestring og har gode kunnskaper som gjør dem i stand til å møte framtid og nåtid med trygghet.**
* **er selvstendige og aktive i sin egen læringsprosess.**
* **har gode sosiale ferdigheter og tar ansvar for hverandre og fellesskapet.**

**Personalet**

* **er faglig sterke, ambisiøse og stolte.**
* **er nyskapende og tydelige voksne som tar utfordringer.**
* **er i god dialog og samhandling med kollegaer, elever og foresatte til beste for elevene og skolen.**

**Kjennetegnene bygger på de felles uttalte grunnverdiene:**

**Læring – gode relasjoner - trygghet**

# Innholdsfortegnelse

Innledning 4

Beskrivelser av fokusområdene 5

Fokusområder:

Lesing, språk- og begrepsutvikling 6

Tilpasset opplæring og mestring 7

Vurdering for utvikling 8

# Innledning

Vaulen skole er en skole der tradisjoner og nytenking utfordrer hverandre gjensidig, og der dette samspillet gir et godt grunnlag for elevenes læringsutbytte. Vi vil at våre elever skal gis de beste muligheter for vekst og utvikling, og at de etter endt skolegang her, går videre i livet med solid faglig ballast ut fra egne evner og forutsetninger, og med tro på seg selv og på andre som positive og verdifulle samfunnsborgere.

Nasjonale og kommunale føringer danner grunnlaget for Vaulen skoles virksomhet.

Grunnlagsdokumentene for opplæringen på Vaulen skole er Opplæringsloven, læreplanen Kunnskapsløftet, nasjonale og kommunale satsingsområder, og Stavanger Kommunes kvalitetsplan ”God, bedre, best!”

Vaulen skoles kvalitetsplan gjelder for skoleårene 2012-15 med årlig evaluering og revisjon. Planen kvalitetssikres og drøftes jevnlig i skolens driftsstyre. Den danner grunnlaget for Responsen og Dialogen, som er en del av Stavanger kommunes kvalitetsutviklingssystem overfor skolevirksomhetene.

Planen er et forpliktende dokument og et styringsredskap for skolens ansatte og ledelse. Den legges til grunn ved økonomiske og pedagogiske prioriteringer og den blir også gitt som informasjon til foresatte.

Planen har 3 fokusområder som vil ha prioritet i forhold til ressursbruk og -tilgang.

De 3 områdene er politisk vedtatte fokusområder for hele Stavangerskolen. Det vises til kvalitetsplanen «God, bedre, best!»

Vaulen skoles lokalt vedtatte strategier, tiltak og målsetninger innenfor fokusområdene har to utgangspunkt: 1) Hva vi ønsker og har behov for å endre og å forbedre. 2) Hva vi ønsker og har behov for å videreutvikle fordi vi allerede har gode resultater.

Vaulen, januar 2012

Tove Steen Lars Gjerdåker

rektor leder, driftsstyret

##

## Beskrivelser av fokusområdene

##

**Lesing, språk- og begrepsforståelse.** Lesing, språk og begreper er grunnleggende redskaper for å kunne lære og for å kunne utvikle seg både i fag og i sosiale sammenhenger. Det er viktig at eleven tilegner seg gode tekniske leseferdigheter og videre utvikler en god lese- og begrepskompetanse. Lesing er et sentralt begrep i alle fag og eleven møter krav til ulik lesekompetanse på mange områder; så som i matematikk, i naturfagsforsøk, på mobiltelefonen og på internett.

**Tilpasset opplæring** er et gjennomgående prinsipp i opplæringsloven og læreplanen. Alle skal få mulighet til å lære og til å oppleve mestring gjennom å møte realistiske utfordringer og krav å strekke seg etter. ‘Tidlig innsats’ er en plikt om ytterligere styrking av den tilpassede opplæringen til elever som viser svake lese- og regneferdigheter på småtrinnet.

Eksempler på tilpasset opplæring i praksis er: Organisering av skoledagen, metodevalg og materiell, nivå, mengde og variasjon i læringsarbeidet, organisering av elever og grupper, samarbeidet mellom skolen og hjemmet.

**Vurdering for utvikling.** All vurdering på Vaulen skole har som mål å fremme læring.Forskning viser at elever lærer best når de forstår hva som skal læres og hva som forventes av dem, når de får konstruktive tilbake- og «framovermeldinger», og når de opplever at lærerne og foreldrene samarbeider om et godt læringsmiljø. God vurderingspraksis er et viktig virkemiddel for å oppnå økt læringsutbytte for alle elevene. Vurdering gis fortløpende i undervisningssituasjonen, i elevsamtalen og innen rammen av de planlagte utviklingssamtalene med elev og foresatte.

Det vises også til ‘God, bedre, best’ for mer utfyllende beskrivelser av fokusområdene.

### Mål

Igangsatte tiltak

Nye

tiltak

Resultat-oppnåelse

#####  *Lesing, språk- og begrepsutvikling*

Målsetting

Elevene i Stavangerskolen skal gjennom det tiårige skoleløpet utvikle et begrepsapparat som fungerer som verktøy i læring og forståelse. Videre skal elevene utvikle funksjonelle leseferdigheter.

Allerede igangsatte tiltak:

* Stasjonsundervisning: 1. og 2. trinn.
* Lesekurs etter kartlegging: 3. - 7. trinn.
* Nivådifferensierte lesebøker.
* Økt lærerressurs på 1. - 3.trinn.
* 2 lærere: videreutdanning lesing.
* Kompetanseheving, hele personalet: «Lese for å lære»

Nye strategier og tiltak:

* SOL: Systematisk observasjon av lesing gjennomføres på alle trinn: Gi tilpassede leseopplegg til alle. Oppstart høst 2012.
* SOL-kurs for alle lærerne, oppstart 2012. Kurs, lokale veiledere, oppstart høst 2011.
* Begrepsutvikling: Bruk av ordbank som metode i alle skriftlige og muntlige fag.
* Språk- og begrepsutvikling: Organisering av språkstasjon (gruppe).

Resultatoppnåelse måles gjennom:

* Kartleggingsprøver, alle trinn
* Nasjonal Prøve, lesing, 5.trinn

Mål:

* Resultat på kartleggingsprøvene skal være over gjennomsnittet for skolene i Stavanger kommune. Ingen elever skal være under kritisk grense.
* På nasjonal prøve skal færre enn 15% være på nivå 1, og flere enn 30% være på nivå 3.

####  Tilpasset opplæring og mestring.

### Mål

Igangsatte tiltak

Nye

tiltak

Resultat-oppnåelse

Målsetting:

Elevene i Stavangerskolen skal oppleve mestring, utvikle sine talenter og få opplæring som er tilrettelagt i forhold til deres evner og forutsetninger.

Igangsatte tiltak

* Arbeids-/ukeplaner, lekser og arbeidsøkter legges til rette for at den enkelte elev gis valgmuligheter i forhold til vanskegrad og type oppgaver ut fra evner og forutsetninger.
* Lese- og regnekurs som styrkingstiltak etter kartlegging, 3.-7.trinn. Stasjonsundervisning 1. og 2.trinn.
* Systematisk gjennomføring av elevsamtaler.

Nye tiltak:

* Utarbeide og ta i bruk system for krav, forventninger og avgrensning mellom «tilpasset opplæring» og «spesialundervisning». SOL: Systematisk observasjon av lesing gjennomføres på alle trinn: Gi tilpassede leseopplegg til alle. Oppstart høst 2012.
* SOL-kurs for alle lærerne, oppstart 2012. Kurs, lokale veiledere, oppstart høst 2011.

 Resultatoppnåelse måles gjennom:

* Vaulen skoles rapportering på *God,bedre, best! planen*
* Årlige kartleggingsprøver, 2.-7. trinn.
* Nasjonale prøver, 5. trinn.
* Elevundersøkelsen, 7. trinn

Mål:

* Resultat på kartleggingsprøvene skal være over gjennomsnittet for skolene i Stavanger kommune. Ingen elever skal være under kritisk grense.
* På nasjonale prøver skal færre enn 15% være på nivå 1, og flere enn 30% være på nivå 3.
* Resultat på elevundersøkelsen skal være over gjennomsnittet for Stavanger kommune.

####  Vurdering for utvikling

### Mål

Igangsatte tiltak

Nye

tiltak

Resultat-oppnåelse

Målsetting:

Elevene i Stavangerskolen skal gjennom skolens vurderingsarbeid forstå hva de skal lære og hvordan de kan lære mer. Vurdering skal fremme læring – lærelyst, inspirasjon og motivasjon.

Allerede igangsatte tiltak:

* Systematisk gjennomføring av elevsamtalene og utviklingssamtalene.
* Utviklingssamtaler med fokus på mål for læring.
* Egenvurdering.
* Muntlige og skriftlige tilbakemeldinger på oppgaver, innsats og utvikling
* Utprøving av felles mal for tilbakemeldinger/utviklingssamtalen i Stavangerskolen.

Nye strategier og tiltak:

* Skriftlig tilbakemelding til elever og foresatte i forkant av utviklingssamtalen: Norsk, engelsk og matematikk, muntlige fag, atferd. (Skjema utarbeides felles for Stavangerskolen)
* Forpliktende avtaler mellom elev, foresatte og lærer i forhold til elevens målsettinger.
* Utarbeide kriterier for måloppnåelse i fagene.

Resultatoppnåelse måles gjennom:

* Elevundersøkelsen, 7. trinn
* Vaulen skoles rapportering på *God, bedre, best!* planen
* Resultater av kartlegginger og Nasjonale prøver.

Mål:

* Resultat på elevundersøkelsen skal være over gjennomsnittet for Stavanger kommune.
* Resultat på kartleggingsprøvene skal være over gjennomsnittet for skolene i Stavanger kommune. Ingen elever skal være under kritisk grense.
* På nasjonale prøver skal færre enn 15% være på nivå 1, og flere enn 30% være på nivå 3.